user
අධ්‍යාපනය (Education) යන වචනය සංස්කෘත භාෂාවෙන් බිඳී ආපු වචනයක් ද?
assistant
අධ්‍යාපනය යනු බිඳුණු පදයක් නොවේ. 'අධ්‍යාපන' යනු තත්සම සංස්කෘත පදයකි.

එය, 'අධි' යන උපසර්ගය, 'ඉ' යන අධ්‍යයනාර්ථ ධාතුව සහ 'ණිච්' යන ප්‍රයෝජක්‍රියා ප්‍රත්‍ය සමග 'ල්‍යුට්' යන භාවකෘදන්ත ප්‍රත්‍ය එකතු වී අධි+ඉ+ණිච්+ල්‍යුට් ලෙස සැකසීමෙන්,

අධි+ඉ+ණිච්+ල්‍යුට්
= අධි+ඉ+ආප්+න
= අධී+ආප්+න
= අධ්+ය්+ආප්+න
= අධ්‍යාපන

යන්න නිර්මාණය වී තිබෙනවා. මෙහි සරල අර්ථය අධ්‍යයනය කරවීම යන්න යි.

(සැ.යු. - මෙහිදී 'ඉ' යන අධ්‍යයනාර්ථ ධාතුව සමග 'ණිච්' ප්‍රත්‍යය යෙදීමේදී ඒ වෙනුවට 'ආප්' යන්න ආදේශ වන අතර 'ල්‍යුට්' යන ප්‍රත්‍ය වෙනුවට 'න' යන්න ආදේශ වේ)

